Ńdɔ̄ hḿ, ábōg dī, vógóló, ǎ Yákɔb, etúgā dzáma, ǎ Ísraɛ̂l yǎ mə ngátɔ́b: 2Ná ńgɔ Ǹtondôbə a kɔ́bɔ, nyé yǎ á ngākom wa âbǔm nyōá, áā vɔ́li wa: o bə́ mbáda, ǎ étūgā dzámā Yákɔb, Yeshurun yǎ mə̄ ngátɔ́b. 3Amú mayi soě mə̄ndím ású étsígi ekódé, miǹsólé mə́ndím á ńkōd sí, mayi soe Ńsīsīm wámā á mvɔŋ bod dzoe, mayi və́ bɔ́n bóe maa wama; 4bâyi náŋ anə́ ábǒg ásíl, anə́ bitəŋ á mgbág atotóŋ. 5Ényɔ́ ā yi dzó nâ: "Mawóge ai Ǹtondôbə", ényɔ́ ḿbɔ̄g a yi yoleban dzwé Yákɔb, ńdɔ̄ fə ǎ yi til á dóe díé naa: "mə nə mod Ǹtondôbə", a ngátamǎn fə avúman ai Ísraɛ̂l.